RML ตั้ง “กมลา เบย์ โฮลดิ้ง” ลุยพัฒนาอสังหาฯ ทุนจดทะเบียน 1 ลบ.
RML ตั้งบ.ย่อย ชื่อ “บริษัท กมลา เบย์ โฮลดิ้ง จำกัด” ประกอบธุรกิจประเภทพัฒนาอสังหาริมทรัพย์ ด้วยทุนจดทะเบียน 1 ลบ.

28 ต.ค. 2564

บริษัท ไรมอน แลนด์ จำกัด (มหาชน) หรือ RML เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า จากมติที่ประชุมคณะกรรมการบริหาร ครั้งที่ 10/2564 เมื่อวันที่ 28ตุลาคม 2564 ซึ่งมีมติอนุมัติการจัดตั้งบริษัทย่อย โดยใช้ชื่อ บริษัท กมลา เบย์ โฮลดิ้ง จำกัด ประกอบธุรกิจประเภทพัฒนาอสังหาริมทรัพย์ ด้วยทุนจดทะเบียนเริ่มต้น 1,000,000 บาท แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท มีทุนชำระแล้ว 250,000 บาท ของทุนจดทะเบียน ทั้งนี้สัดส่วนการถือหุ้น RML ถือ 99.97%